text: جناب راجناتھ سنگھ نے کہا کہ وزیراعظم جناب نریندرمودی کی قیادت میں، حکومت نے جے اے ایم۔ جن دھن کھاتوں ، آدھار اور موبائل رابطہ کاری کے شعبے میں ایک انقلاب برپا کردیا ہے، جس نے ترغیبات کو استفادہ کنندگان کے کھاتے میں براہ راست منتقل کرنے کا راستہ ہموار کیا ہے ۔ 20 کروڑ استفادہ کنندگان کے مابین 69,815 کروڑ روپئے کی رقم تقسیم کی گئی ہے۔ اب اس عمل میں کسی طرح کا کوئی جھول نہیں ہے اور پورا کا پورا فائدہ عوام تک پہنچ رہا ہے۔